
ՈՐՈՇՈՒՄ
	18 հունիսի 2024 թվականի
	թիվ 68
	քաղ. Մոսկվա



«Արտաքին եւ փոխադարձ առեւտրի կարգավորման ժամանակ Եվրասիական տնտեսական միության անդամ պետությունների լիազորված մարմինների կողմից ձեւակերպվող, այդ թվում՝ արգելքների եւ սահմանափակումների պահպանումը հաստատելու նպատակով մաքսային գործառնություններն իրականացնելու դեպքում ներկայացվող փաստաթղթերի տվյալների բազաների օգտագործում» ընդհանուր գործընթացի իրագործման կանոններում փոփոխություններ կատարելու մասին

«Եվրասիական տնտեսական միության շրջանակներում տեղեկատվական հաղորդակցական տեխնոլոգիաների եւ տեղեկատվական փոխգործակցության մասին» արձանագրության («Եվրասիական տնտեսական միության մասին» 2014 թվականի մայիսի 29-ի պայմանագրի թիվ 3 հավելված) 30-րդ կետին համապատասխան եւ ղեկավարվելով Եվրասիական տնտեսական հանձնաժողովի կոլեգիայի 2016 թվականի դեկտեմբերի 19-ի թիվ 169 որոշմամբ՝ Եվրասիական տնտեսական հանձնաժողովի կոլեգիան որոշեց.

1.	Եվրասիական տնտեսական հանձնաժողովի կոլեգիայի 2018 թվականի օգոստոսի 21-ի թիվ 136 որոշմամբ հաստատված՝ «Արտաքին եւ փոխադարձ առեւտրի կարգավորման ժամանակ Եվրասիական տնտեսական միության անդամ պետությունների լիազորված մարմինների կողմից ձեւակերպվող, այդ թվում՝ արգելքների եւ սահմանափակումների պահպանումը հաստատելու նպատակով մաքսային գործառնությունների իրականացման դեպքում ներկայացվող փաստաթղթերի տվյալների բազաների օգտագործում» ընդհանուր գործընթացի իրագործման կանոններում կատարել փոփոխություններ՝ համաձայն հավելվածի:
2.	Սույն որոշումն ուժի մեջ է մտնում դրա պաշտոնական հրապարակման օրվանից 30 օրացուցային օրը լրանալուց հետո։

	Եվրասիական տնտեսական հանձնաժողովի կոլեգիայի նախագահ՝
	
	Բ. Սագինտաեւ

Եվրասիական տնտեսական հանձնաժողովի կոլեգիայի 
2024 թվականի հունիսի 18-ի 
թիվ 68 որոշման

ՓՈՓՈԽՈՒԹՅՈՒՆՆԵՐ
«Արտաքին եւ փոխադարձ առեւտրի կարգավորման ժամանակ 
Եվրասիական տնտեսական միության անդամ պետությունների լիազորված մարմինների կողմից ձեւակերպվող, այդ թվում՝ արգելքների եւ սահմանափակումների պահպանումը հաստատելու նպատակով մաքսային գործառնությունների իրականացման դեպքում ներկայացվող փաստաթղթերի տվյալների բազաների օգտագործում» ընդհանուր գործընթացի իրագործման կանոններում կատարվող

1.	Նշված կանոնների թիվ 21 հավելվածի 5-րդ կետի երկրորդ պարբերությունը շարադրել հետեւյալ խմբագրությամբ.
«Ընդհանուր գործընթացի իրագործման շրջանակներում արտադրանքի պետական գրանցման մասին տրված վկայականների վերաբերյալ տեղեկությունները մաքսային մարմիններին են տրամադրվում էլեկտրոնային փաստաթղթերի եւ տեղեկությունների ձեւաչափերին ու կառուցվածքներին համապատասխան, որոնք ներկայացված են Եվրասիական տնտեսական հանձնաժողովի կոլեգիայի 2022 թվականի նոյեմբերի 15-ի թիվ 177 որոշմամբ հաստատված՝ «Արտադրանքի պետական գրանցման մասին վկայականների միասնական ռեեստրի ձեւավորում, վարում եւ օգտագործում» ընդհանուր գործընթացը Եվրասիական տնտեսական միության ինտեգրված տեղեկատվական համակարգի միջոցներով իրագործելու համար օգտագործվող էլեկտրոնային փաստաթղթերի եւ տեղեկությունների ձեւաչափերի ու կառուցվածքների նկարագրության մեջ։»։
2.	Նշված կանոնների թիվ 22 հավելվածում՝ 
2-րդ կետի հինգերորդ պարբերությունը հանել.
5-րդ կետից հանել «եւ (կամ) Եվրասիական տնտեսական հանձնաժողով» բառերը։

